****

**Learning from the Extremes International Conference**

**«Learning…from the Extremes! »**

**(Μαθαίνοντας…από τα «άκρα»!)**

**19και 20Ιανουαρίου 2024, Αθήνα, Ελλάδα**

**Τοποθεσία: Ελληνογερμανική Αγωγή, Παλλήνη, Αττική**

**1η Ανακοίνωση για Υποβολή Περιλήψεων Εργασιών**

****Στο πλαίσιο του έργου «Learning from the Extremes» (<https://learningfromtheextremes.eu>) το Ινστιτούτο Εκπαιδευτικής Πολιτικής, ως Συντονιστής του Έργου, συνδιοργανώνει με την Ελληνογερμανική Αγωγή και τη Science View, διεθνές συνέδριο με τίτλο: «Learning…from the Extremes!» (Μαθαίνοντας…από τα «άκρα»!) στην Αθήνα, στις 19 και 20 Ιανουαρίου 2024, στις εγκαταστάσεις της Ελληνογερμανικής Αγωγής στην Παλλήνη, Αττικής.

Η πρόσκληση για υποβολή περιλήψεων εργασιών απευθύνεται σε εκπαιδευτικούς, επιστήμονες, ερευνητές/τριες και υπεύθυνους/ες χάραξης πολιτικής οι οποίοι/ες ενδιαφέρονται να παρουσιάσουν καινοτόμες προοπτικές για την εκπαίδευση καθώς και πρακτικές που έχουν πραγματοποιηθεί σε διάφορα εκπαιδευτικά περιβάλλοντα, απαντώντας στα κάτωθι ερωτήματα / θεματικές του συνεδρίου:

***Πώς μπορούν οι σχολικές μονάδες να μεταμορφωθούν σε κοιτίδες και επιταχυντές καινοτομίας ενισχύοντας τη συνεργασία μεταξύ σχολείων και τοπικών κοινοτήτων;***

***Η πληθώρα των ψηφιακών τεχνολογιών και εφαρμογών που είναι διαθέσιμες μπορούν να συμβάλουν στην βελτίωση της εκπαιδευτικής διαδικασίας; Ποιες είναι η κατάλληλες πρακτικές για αυτό;***

***Πώς μπορούν οι εκπαιδευτικοί να αποκτήσουν τις κατάλληλες ψηφιακές δεξιότητες;***

***Πώς μπορεί να αναπτυχθεί η κουλτούρα του Ανοιχτού Σχολείου;***

***Ποιες είναι και πώς μπορούν να εμπλουτιστούν οι ψηφιακές πολιτικές στη σχολική εκπαίδευση;***

***Πώς μπορούν εργαλεία αναστοχασμού να υποστηρίξουν την καινοτομία και τη συστημική αλλαγή στα σχολεία;***

Οι ενδιαφερόμενοι/ες μπορούν να καταθέσουν Περιλήψεις Εργασιών **μέχρι τις 26 Νοεμβρίου 2023**. Μπορείτε να δείτε τη διαδικασία κατάθεσης εδώ: <https://learningfromtheextremes.eu/abstract-submissions/>.

Η συμμετοχή στο συνέδριο είναι χωρίς κόστος και απαιτείται εγγραφή. Μπορείτε να εγγραφείτε εδώ: <https://learningfromtheextremes.eu/lfe-international-conference-registration/>.

Το συνέδριο θα μεταδίδεται και ζωντανά μέσω διαδικτύου (livestreaming).

Η γλώσσα του συνεδρίου είναι η αγγλική και στους/στις συμμετέχοντες/ουσες θα δοθεί βεβαίωση συμμετοχής.

Για επιπλέον πληροφορίες μπορείτε να επισκεφθείτε τη σελίδα του συνεδρίου: <https://learningfromtheextremes.eu/international-conference/>.

